CELEX: 22008D0061
Language: sk
Date: 2008-06-06 00:00:00
Title: Rozhodnutie Spoločného výboru EHP č. 61/2008 zo 6. júna 2008 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

25.9.2008   
            
            
               SK
            
            
               Úradný vestník Európskej únie
            
            
               L 257/21
            
         
      ROZHODNUTIE SPOLOČNÉHO VÝBORU EHP
   č. 61/2008
   zo 6. júna 2008,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 46/2008 z 25. apríla 2008 (1).
            
         
               (2)
            
            
               Smernica Komisie 2007/62/ES zo 4. októbra 2007, ktorou sa menia a dopĺňajú určité prílohy k smerniciam Rady 86/362/EHS a 90/642/EHS, pokiaľ ide o maximálne hladiny rezíduí pre bifenazát, pethoxamid, pyrimethanil a rimsulfuron (2), sa má začleniť do dohody.
            
         
               (3)
            
            
               Smernica Komisie 2007/73/ES z 13. decembra 2007, ktorou sa menia a dopĺňajú určité prílohy k smerniciam Rady 86/362/EHS a 90/642/EHS, pokiaľ ide o najvyššie prípustné množstvá rezíduí pre acetamiprid, atrazín, deltametrín, imazalil, indoxakarb, pendimethalín, pymetrozín, pyraclostrobín, tiakloprid a trifloxystrobín (3), sa má začleniť do dohody.
            
         
               (4)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Do bodu 38 (smernica Rady 86/362/EHS) a do bodu 54 (smernica Rady 90/642/EHS) kapitoly XII prílohy II k dohode sa dopĺňajú tieto zarážky:
   
               „—
            
            
               
                  32007 L 0062: smernica Komisie 2007/62/ES zo 4. októbra 2007 (Ú. v. EÚ L 260, 5.10.2007, s. 4),
            
         
               —
            
            
               
                  32007 L 0073: smernica Komisie 2007/73/ES z 13. decembra 2007 (Ú. v. EÚ L 329, 14.12.2007, s. 40).“
            
         Článok 2
   Znenie smerníc 2007/62/ES a 2007/73/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júna 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júna 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 223, 21.8.2008, s. 40.
   
      (2)  Ú. v. EÚ L 260, 5.10.2007, s. 4.
   
      (3)  Ú. v. EÚ L 329, 14.12.2007, s. 40.
   
      (4)  Ústavné požiadavky neboli oznámené.